เรามีอะไรกับแฟนก่อนประจำเดือนมา3วันค่ะแต่ป้องกันโดยการใส่ถุงยาง ซึ่งตามปกติประจำเดือนเราควรจะมาได้แล้วแต่นี่มันเลื่อนไปสามจะสี่วันแล้วก็ยังไม่มาเลยกังวลว่าจะท้องมั้ย ถามแฟนแฟนก็มั่นใจว่าถุงไม่หลุดไม่รั่ว เราเป็นกังวลค่ะใครมีความรู้ช่วยบอกเราด้วยนะคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% จัดว่าน้อยมากการที่ประจำเดือนมาช้า คือช้าไปกว่า 35 วันจากรอบก่อนไปแล้วนั้น อาจมีสาเหตุต่างๆที่ต้องตรวจหาเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรยืนยันการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆดังกล่าวไปต่อไป ในตอนนี้ไม่ซื้อยาปรับฮอร์โมนใดๆมาใช้เอง